2 pielikums

TEHNISKĀ SPECIFIKĀCIJA/DARBA UZDEVUMS
BŪVUZRAUDZĪBAI


[bookmark: _Toc15288873]Vispārēja informācija

	Teritorija, objekts
	Hipokrāta ielā 2, Rīgā;
“Jauna elektroapgādes pieslēguma izveides stacionāra “Gaiļezers” operāciju bloka būvuzraudzība”

	Objekta adrese
	Hipokrāta iela 2, Rīga

	Zemes vienības kadastra apzīmējums
	01001222078 
Stacionāra “Gaiļezers” Operāciju bloks (01001222078011)

	Pasūtītājs,
Nekustamā īpašuma īpašnieks un apsaimniekotājs
	SIA „Rīgas Austrumu klīniskā universitātes slimnīca”
Reģ. Nr. LV 40003951628

	Pasūtītāja adrese, e- pasts
	Hipokrāta iela 2, Rīga, LV-1038, Latvija, aslimnica@aslimnica.lv

	Būves grupa
	  I grupas būve, atbilstoši MK noteikumu Nr. 500 “Vispārīgie
būvnoteikumi” 1.pielikumam.

	Objekta un esošās situācijas raksturojums
	· Ir izstrādāta būvniecības ieceres dokumentācija – paskaidrojuma raksts: Jauna elektroapgādes pieslēguma izveide stacionāra “Gaiļezers” operāciju blokam, Hipokrāta ielā 2, Rīgā.
· Būvdarbu ietvaros plānots pārslēgt operāciju bloku uz jauno transformātoru apakšstaciju, ierīkot jaunu sadalni un pārslēgt kabeļu līnijas.
· Plānotais būvdarbu periods 2024.gada augusts – 2024.gada decembris

	Uzdevums
	1) Veikt būvuzraudzību atbilstoši būvprojektam un būvniecības procesu reglamentējošiem normatīvajiem aktiem;
2) Nodrošināt Pasūtītāja interešu pārstāvību būvdarbu veikšanas procesā saskaņā ar darba uzdevumu.

	Darbu izpildes termiņš
	· [bookmark: _Hlk170368877]Plānotais būvuzraudzības periods no līguma noslēgšanas brīža un atzīmes par būvdarbu uzsākšanas nosacījumu izpildi saņemšanas (provizoriski 2024. gada augusts) līdz objekta nodošanai ekspluatācijā. 

	Papildus:
	Izstrādāta Būvniecības ieceres dokumentācija, kas sadalīta 2 daļās:
1.daļa  – augstsprieguma daļa – jauna pieslēguma izveidošana. Iepirkumu un būvniecību organizē AS “Sadales Tīkls” 

2.daļa – zemsprieguma daļa – zemsprieguma tīklu pārbūve, nodrošinot Operāciju bloka pārslēgšanu no esošās apakšstacijas TP1410 uz jauno.
Būvuzraudzība jāveic abonenta (RAKUS) pusei - 2. daļai.



Pasūtītājs – SIA “Rīgas Austrumu klīniskā universitātes slimnīca” (RAKUS); 
Būvuzņēmējs – persona, ar kuru Pasūtītājs noslēgs būvdarbu līgumu iepirkuma „ Jauna elektroapgādes pieslēguma izveide stacionāra “Gaiļezers” operāciju blokam, Hipokrāta ielā 2, Rīgā.” rezultātā;
Būvdarbi - kopējais pasākumu kopums (saskaņošana, sagatavošana, izpēte, inženierkomunikāciju pārbūves un izbūves darbi, dokumentu komplektēšana, u.c.), kas nepieciešams Projekta īstenošanai un kas Būvuzņēmējam jāveic saskaņā ar Būvdarbu līgumu, iepirkuma “Jauna elektroapgādes pieslēguma izveide stacionāra “Gaiļezers” operāciju blokam, Hipokrāta ielā 2, Rīgā” nolikuma noteikumiem, Būvprojektu, Vispārīgajiem būvnoteikumiem, Pasūtītāja pilnvaroto personu norādījumiem un citiem spēkā esošajiem normatīvajiem aktiem;
Objekts - Būvdarbu veikšanas teritorija, kas ar pieņemšanas-nodošanas aktu Būvdarbu veikšanai tiek nodota Būvuzņēmēja rīcībā;
Būvprojekts – SIA “DAINA-EL” izstrādātā būvniecības ieceres dokumentācija “Jauna elektroapgādes pieslēguma izveide stacionāra “Gaiļezers” operāciju blokam, Hipokrāta ielā 2, Rīgā.”  Pieejams, kā atsevišķs pielikums. 
Būvuzraugs – persona, kura pārstāv Pasūtītāju un Pasūtītāja vārdā ir pilnvarota uzraudzīt Būvdarbu izpildes gaitu, tās atbilstību Būvdarbu līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt Būvuzņēmējam skaidrojumus par to, saņemt Pasūtītājam adresētu informāciju, apturēt Būvdarbus, veikt citas Būvdarbu līgumā un normatīvajos aktos noteiktās darbības.
Autoruzraugs – Pasūtītāja nozīmēts projektētājs, kurš nodrošina un atbild par Būvprojekta daļu risinājumu mijiedarbību, Būvprojekta saturu kopumā un atbilstību Būvdarbu līguma un normatīvo aktu prasībām, kā arī nodrošina un veic Būvdarbu autoruzraudzību.
Būvdarbu izpildes termiņi – prognozētais būvuzraudzības laiks
2.1 [bookmark: _Hlk170369037]Būvuzraugam jāveic būvdarbu būvuzraudzība visā būvdarbu periodā. Būvuzraudzība veicama līdz visu būvdarbu pilnīgai pabeigšanai. 
2.2 Pēc būvdarbu pabeigšanas, Būvuzraugam jāveic objekta apsekošana, vienu reizi mēnesī, vai pēc nepieciešamības biežāk (vienu reizi nedēļā), par apsekošanas laikiem vienojoties ar Pasūtītāju. Šajā periodā veicama iespējamo būvdarbu defektu konstatācija, defektu novēršanas fiksācija u.c. Uzraudzības periods plānots 3 mēnešus vai 92 dienas. 
Prasības būvuzraudzības piedāvājuma sagatavošanai
1.1. Pretendenta pienākumos, iepirkuma laikā, ietilpst pilnīga iepazīšanās ar iepirkuma priekšmetu, visu iespējamo risku, kas varētu rasties būvniecības procesā, apzināšana, būvniecības vietas un tai pieguļošās teritorijas apsekošana, lai veiktu tās novērtējumu piedāvājuma sagatavošanas laikā.
1.2. Pretendentam jāpiesaista tādi atbildīgie speciālisti un darbu veicēji, lai darbus varētu veikt kvalitatīvi, operatīvi iesaistīties lēmumu pieņemšanā un pilnībā izpildītu Pasūtītāja prasības.
Līguma darbu apmaksa
4.1. Par būvuzraudzību Objektā būvdarbu laikā apmaksa tiek veikta vienu reizi mēnesī, maksājot Līgumcenas proporcionālo daļu atbilstoši Būvuzņēmēja izpildīto darbu daļai konkrētā mēnesī.
4.2. Par pēc uzraudzības periodā (3 mēneši) paredzēto objekta apsekošanu, iespējamo defektu fiksāciju un to novēršanas kontroli, atsevišķa apmaksa nav paredzēta.
Būvniecības būvuzraudzības pakalpojuma prasības
1.3. Būvuzraudzības pakalpojumu veicējs (turpmāk Izpildītājs) nodrošina kvalitatīvu būvdarbu būvuzraudzību saskaņā ar tehniskās specifikācijas un Līguma nosacījumiem, Būvniecības likuma, Ministru kabineta 2014.gada 19.augusta noteikumu Nr.500 „Vispārīgie būvnoteikumi”, 2014.gada 14.oktobra Nr.633 “Autoceļu un ielu būvnoteikumi”, autoceļu tīklā veicamo darbu izpildes un kvalitātes prasībām “Ceļu specifikācijas 2019” un citu saistošo normatīvo aktu prasībām, kā arī Pasūtītāja pārstāvju sniegtajiem norādījumiem.
1.4. Izpildītājs nodrošina nepieciešamos dokumentus par būvdarbu nosacījumu izpildi saņemšanai sadarbībā ar Būvuzņēmēju. 
1.5. Pirms būvdarbu uzsākšanas Izpildītājs iesniedz Pasūtītājam būvuzraudzības plānu, būvuzraugu saistības rakstus, sertifikātu kopijas, profesionālās civiltiesiskās atbildības apdrošināšanas līgumu uz Objekta būvdarbu laiku, atbilstoši Ministru kabineta 2014.gada19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
1.6. Pirms būvdarbu uzsākšanas sākuma Izpildītājs novērtē Būvuzņēmēja izstrādāto projekta ieviešanas programmu (detalizēts kalendārais grafiks un būvdarbu veikšanas projekts), izvērtējot grafikus, tehnisko personālu, aprīkojumu, pieaicinātos apakšuzņēmējus un citu Būvuzņēmēja iesniegto informāciju. 
1.7. Izpildītājs kontrolē, lai būvdarbi Objektā tiktu realizēti atbilstoši būvdarbu izpildes grafikam, Būvniecības līguma noteikumiem, Būvprojektam, autoruzrauga papildinājumiem, būvdarbu veikšanas projektam, LR normatīvajiem aktiem un Pasūtītāja norādījumiem. 
1.8. Kontrolēt un uzraudzīt būvdarbu procesu, lai konkrēti izvēlēti darbu realizācijas paņēmieni iespējami maz ietekmētu Slimnīcas darbu. Sniegt ieteikumus par optimālāko būvdarbu organizāciju, ņemot vērā transporta un pacientu/ personāla kustību Slimnīcā.
1.9. Izpildītājs izvērtē ar Būvdarbu procesu saistītos iespējamos riskus un to ietekmi, veic to novēršanas pasākumus, samazinot to negatīvo ietekmi (Objekta finansēšanas aizkavēšanās, būvdarbu uzsākšanas aizkavēšanās, būvprojektā neparedzētu būvdarbu izpildes nepieciešamības identificēšana, zema būvdarbu kvalitāte, nepietiekama būvdarbu organizācija un ļaunprātīga rīcība, kā arī Force Majeure apstākļi). 
1.10. Izpildītājs nodrošina, ka paveikto būvdarbu kvalitāte un apjomi tiek pienācīgi pārbaudīti un dokumentēti. 
1.11. Izpildītājs veic piegāžu pārbaudes, seko kritiskajiem tehnoloģiskajiem indikatoriem, tādiem kā temperatūra u.c., kā arī veic būvdarbu apjomu pārbaudes.
1.12. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, darba drošību vai pārkāpj normatīvo aktu prasības, Izpildītājs nekavējoties ziņo par to Pasūtītājam un pieņem lēmumu par apdraudējuma novēršanu. Lēmuma izpilde un risinājumi saskaņojami ar Pasūtītāju.
1.13. Izpildītājs savlaicīgi brīdina Pasūtītāju, ja būvdarbu veikšanai nepieciešama Pasūtītāja aktīva rīcība un ja būvuzraudzības kvalitatīvai nodrošināšanai nepieciešamie lēmumi pārsniedz Izpildītājam noteikto kompetenci. 
1.14. Izpildītājs nodrošina Būvdarbu uzraudzību, kad vien norit būvdarbi Objektā, t.sk., ja tie notiek arī ārpus normālā darba laika un brīvdienās. 
1.15. Izpildītājs izvērtē Būvuzņēmēja ierosināto izmaiņu pamatojumu, kas attiecas uz palīgdarbiem, papildus darbiem un izslēgtiem darbiem un paziņo par to Pasūtītājam.  
1.16. Būvniecības līguma izpildes laikā, konstatējot neparedzētus papildus būvdarbus, Izpildītājs veic papildus būvdarbu izmaiņu rasējumu analīzi un tāmju izvērtējumu, nepieciešamības gadījumā piedāvājot konkrētas korekcijas un uzlabojumus. 
1.17. Izpildītājs veic būvdarbu izpildes apjoma kontroli, tai skaitā, pārbauda Būvuzņēmēja sagatavotos ikmēneša aktus par būvdarbu izpildi, Objekta darbu nodošanas-pieņemšanas aktus un tajos norādīto apjomu un vērtību atbilstību, ko Izpildītājs saskaņo un nodod Pasūtītājam vai rakstiski noraida 5 (piecu) darba dienu laikā no saņemšanas brīža. 
1.18. Izpildītājs nodrošina dokumentācijas pārbaudi, kura nepieciešama Objekta nodošanai ekspluatācijā un ir jānodrošina Pasūtītājam saskaņā ar spēkā esošajiem normatīvajiem aktiem. 
1.19. Kontrolēt, lai galvenais būvuzņēmējs un/ vai darbuzņēmēji sagatavotu būvobjektā iebūvēto inženieriekārtu ražotāju ekspluatācijas instrukcijas.
1.20. Uzraudzīt, lai Būvuzņēmējs un/ vai darbuzņēmēju pārstāvji veiktu Pasūtītāja darbinieku, kas veiks būvju tālāko ekspluatāciju, apmācības un dokumentēt to gaitu, ja ir tāda nepieciešamība.
Pakalpojuma sniegšanā iesaistītais personāls
1.21. [bookmark: _Hlk74903345]Būvuzraugam jānodrošina nepārtraukta būvdarbu uzraudzība, tas ir, Būvuzraudzības pārstāvim jāatrodas uz vietas Objektā un jāveic būvuzraudzība visā būvdarbu izpildes laikā, kad tiek veikti jebkādi būvdarbi būvlaukumā. Ņemot vērā Stacionāra darba specifiku – iespējami, ja nepieciešams – arī ārpus pieņemtā (normālā) darba laika un brīvdienās;
1.22. Jānodrošina, lai būvuzraugs pēc Pasūtītāja vai Būvuzņēmēja aicinājuma ierastos Objektā veikt darba pienākumus arī ārpus normālā darba laika un brīvdienās, par ko tiek brīdināts vienu diennakti iepriekš vai arī nekavējoši, ja Objektā ir ārkārtas situācija
1.23. Izpildītājam pietiekamā skaitā jānodrošina kvalificēts personāls būvdarbu līgumā paredzēto būvdarbu uzraudzības veikšanai un atbilstoši Nolikuma prasībām.
1.24. Izpildītājam būvuzraudzības pakalpojuma nodrošināšanai, papildus jānozīmē būvuzrauga palīgus.
1.25. Būvuzrauga palīgs atbild par būvuzraudzības dokumentu apriti objektā
1.26. Būvuzraugs nedrīkst būt interešu konfliktā savu pienākumu ietvaros
Atbildīgā būvuzrauga pienākumi
1.27. Būvuzraugs veic objekta būvdarbu būvuzraudzību, paraksta saistību rakstus, atbilstoši normatīvo aktu prasībām
1.28. Pārbauda vai Būvuzņēmēju un citu pieaicināto darbuzņēmēju rīcībā ir būvdarbu veikšanai nepieciešamais Būvprojekts un cita nepieciešamā dokumentācija atbilstoši būvniecības likumdošanai
1.29. Iepazīstas un seko līdzi būvprojektam un Pasūtītāja ar Būvuzņēmēju noslēgtā līguma izpildei
1.30. Pārbauda vai Būvuzņēmējs pirms būvdarbu uzsākšanas ir sagatavojis visus nepieciešamos dokumentus. Nepieļaut būvdarbu uzsākšanu, ja nav iesniegta visa tam nepieciešamā dokumentācija.
1.31. Vada būvuzraudzības izpildi un izpildei norīkotos darbiniekus. Organizē un vada būvuzraudzības darba vadības apspriedes. Nodrošina visu apspriežu protokolēšanu, protokolu kopiju izsniegšanu sapulces dalībniekiem un nodrošina protokolu uzglabāšanu atsevišķā mapē (1 eksemplārā).
1.32. Pārbauda un kontrolē būvdarbu tehnoloģiskos procesus, to secību, kvalitātes atbilstību būvnormatīvu prasībām un būvprojektam, kā arī darba drošību un ugunsdrošību reglamentējošiem normatīviem aktiem.
1.33. Pārbauda un kontrolē būvdarbos izmantojamo būvizstrādājumu – materiālu, konstrukciju un tehnoloģisko iekārtu ražotāju (piegādātāju) izsniegtās atbilstības deklarācijas un tehniskās pases, kā arī būvizstrādājumu atbilstību Būvprojektam.
1.34. Pārbauda un kontrolē izbūvēto konstrukciju un inženiersistēmu atbilstību būvprojektam. Veic būvlaukumā konstatēto pārkāpumu un defektu fotofiksāciju, noformē to rakstiski un dod Būvuzņēmējam norādījumus konstatēto defektu vai atkāpju no Būvprojekta novēršanai. 
1.35. Būvdarbos, par kuriem tiek sastādīti segto darbu akti, atbildīgā būvuzrauga klātbūtne Objektā ir obligāta. 
1.36. Izpildītājs piedalās Būvuzņēmēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus, šaubu gadījumā organizējot no Būvuzņēmēja neatkarīgas kvalitātes pārbaudes
1.37. Piedalās uzmērījumu veikšanā, paraugu ņemšanā, pasūta pārbaudes ar speciālām testēšanas iekārtām, kā arī nepieciešamības gadījumos nogādā pielietoto materiālu paraugus testēšanai neatkarīgā un akreditētā laboratorijā. 
1.38. Analizē pārbaužu rezultātus un nekavējoties rīkojas neatbilstošu rezultātu gadījumā, lai nepieļautu neatbilstošu materiālu iebūvēšanu objektā.
1.39. Pieprasa no Būvuzņēmēja visu pirms iebūvēšanas saskaņojamo materiālu dokumentāciju, materiālu paraugus un apstiprina šo materiālu iebūvēšanu. Savlaicīgi un efektīvi kontrolē būvprojektā konkrēti norādīto materiālu atbilstību Būvuzņēmēja plānotajiem un reāli objektā piegādātajiem un iebūvētajiem materiāliem. Pieprasa veikto būvdarbu izpildrasējumu, pārbaužu protokolu, segto darbu aktu un citas nepieciešamās dokumentācijas savlaicīgu iesniegšanu, veic to pārbaudi un akceptēšanu.
1.40. Pieprasa uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību Būvprojektam.
1.41. Ja Būvuzņēmējs piedāvā alternatīvu risinājumu materiāliem un iekārtām, būvuzraugs izskata materiālu un iekārtu atbilstību, salīdzinot projektā paredzēto ar Būvuzņēmēja piedāvāto. 
1.42. Veic kontroli pār Būvuzņēmēja darba kvalitātes, darbu izpildes termiņu, darba drošības, ugunsdrošības, elektrodrošības, vides un veselības aizsardzības prasību izpildi Objektā.
1.43. Pieņem tikai tos darbus, kas izpildīti atbilstoši Būvprojektam un Būvprojekta autoruzrauga papildinājumiem, kas iepriekš saskaņoti ar Pasūtītāju.
1.44. Kontrolē, lai par attiecīgajā mēnesī veiktajiem darbiem, kas pieņemami, būtu sagatavota un iesniegta izpilddokumentācija.
1.45. Ziņo Pasūtītājam par būvniecību reglamentējošo normatīvo aktu pārkāpumiem būvniecības laikā.
1.46. Veic materiālu, aprīkojuma un iekārtu piegāžu pārbaudes, seko līdzi kritiskajiem tehnoloģiskajiem indikatoriem, veic būvdarbu apjomu pārbaudes.
1.47. Seko līdzi autoruzraudzības procesiem, kontrolē izmaiņu ieviešanas kārtību Būvprojektā un realizāciju Objektā.
1.48. Pēc nepieciešamības veic tehnisko risinājumu piedāvāšanu, izvērtēšanu, nepieciešamības gadījumā pieaicinot ekspertus, ja tas vajadzīgs atsevišķu risinājumu un lēmumu pieņemšanai. 
1.49. Būvdarbu plānošanas sapulcēs aktualizē visus būvdarbu realizācijas problemātiskos jautājumus, kā arī kontrolē to risināšanu, informē un konsultē Pasūtītāju.
1.50. Veic regulāru būvobjekta darba drošības un ugunsdrošības apsekošanu un pārkāpumu gadījumā iesniedz Būvuzņēmējam rakstisku ziņojumu ar fiksētajiem pārkāpumiem, kuri nekavējoties ir novēršami.
1.51. Būvdarbu gaitā un pirms būvobjekta nodošanas ekspluatācijā uzrauga Būvuzņēmēja izpilddokumentācijas komplektēšanu, pārbauda Būvuzņēmēja sagatavotās izpilddokumentācijas atbilstību būvniecības likumdošanai, Būvprojektam un būvvaldes prasībām. Pēc nepieciešamības pieprasa Būvuzņēmējam veikt nepieciešamos papildinājumus vai korekcijas dokumentācijā. 
1.52. Pārrauga un vada Būvobjekta nodošanas ekspluatācijā procesu, tajā skaitā, piedalās nepieciešamo dokumentu iesniegšanā atbildīgajām institūcijām.
1.53. Veic galvenā būvuzņēmēja un citu pieaicināto darbuzņēmēju paveikto būvdarbu defektu novēršanas uzraudzību būvdarbu un garantijas perioda laikā. Būvuzraugs pēc defektu novēršanas par to informē Pasūtītāju un piedalās šo novērsto defektu pieņemšanā kopīgi ar Pasūtītāju.
Atbildīgā būvuzrauga pilnvaru ierobežojumi
1.54. Būvuzraugs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:
1) Apstiprināt būvprojekta izmaiņas, kas samazina vai palielina paredzamo būvdarbu apjomu, samazina būvdarbu vai būvprojekta risinājumu kvalitāti;
2) Pagarināt būvdarbu veikšanas termiņu;
3) Apstiprināt materiāla vai izpildes vienības cenu, būtiskus būvprojekta un specifikāciju (tehnoloģiju, konstrukciju, materiālu) grozījumus;
4) Apstiprināt ikmēneša izpildes aktos iegādātus, bet būvobjektā neiestrādātus būvmateriālus
Atskaites 
9.1. Izpildītājs sagatavo un iesniedz Pasūtītājam Būvdarbu un Uzraudzības izpildes atskaites. Atskaites formātu iepriekš saskaņojama ar Pasūtītāju:
9.1.1.	Darbu uzsākšanas atskaiti iesniedz pirmajā mēnesī no darbu uzsākšanas. Atskaitē ietver uzraudzības personāla grafiku pa dienām, iekļaujot un norādot tajā visu būvuzraugu darba patēriņu, ņemot vērā Būvuzņēmēja plānotos darbus un darbu grafiku. Būvdarbu kvalitātes kontroles plānu, priekšlikumus par atskaišu formu, dokumentu apriti u.c. informāciju pēc Izpildītāja ieskatiem
9.1.2. Ikmēneša atskaiti iesniedz pēc Būvuzņēmēja ikmēneša izpilžu saņemšanas un izskatīšanas, orientējoši nākošā mēneša 10. datumā par iepriekšējo mēnesi;
Informāciju par iespējamiem kavējumiem un to iemesliem, iespējamiem pasākumiem kavējuma novēršanai;
Atskaites periodā pieņemto nozīmīgi konstrukciju un segto darbu uzskaitījumu, norādot pārbaužu laikus un rezultātus u.c. būtisku informāciju
9.1.3. Darbu pabeigšanas atskaiti iesniedz 14 dienu laikā pēc Būvdarbu vai to kārtu pieņemšanas ekspluatācijā. Atskaitē jāietver faktiskās būvdarbu izpildes un naudas plūsmas grafiks, būvprojekta un būvdarbu veicēja novērtējums, informācija par būvdarbu pieņemšanu ekspluatācijā, ieteikumi būvobjekta ekspluatācijai.
Darbu  izpildes  un  kārtības  nosacījumi   stacionārā un ambulatorajā daļā

Būvuzraugam jāievēro, ka darbu zona atrodas slimnīcas stacionāra teritorijā, kurā ir noteikts medicīnas transporta, pacientu un personāla kustība, kas saistīta ar veselības aprūpi, un jāseko līdzi, lai Būvuzņēmējs ievērotu prasības, kas šādā gadījumā attiecas uz darbu organizāciju un kultūru:
11.1.	Būvuzraugam jākontrolē, lai Būvuzņēmējs ievērotu, ka jebkuri darbi veicami tikai pēc tam, kad izstrādāts darbu veikšanas projekts vai ar līgumā noteikto kontaktpersonu ir saskaņoti darbu veikšanas pamatnosacījumi, kas noformēti rakstiski un kurus parakstījis Pasūtītājs un Izpildītājs. Atsevišķos gadījumos ir iespēja nosacījumus atrunāt būvsapulces protokolā, kur fiksējams:
11.1.1. skaidrojošs apraksts par veicamajiem darbiem;
11.1.2. sagatavošanās darbu un būvdarbu apraksts;
11.1.3. darba drošības nosacījumu ievērošanas kārtība;
11.1.4. iesaistīto speciālistu saraksts;
11.1.5. aprīkojuma saraksts;
11.1.6. pagaidu tehnoloģisko konstrukciju apraksts;
11.1.7. darbu veikšanas kalendārais grafiks (norādot dienas, stundas (diena/ nakts));
11.1.8. būvdarbu situācijas plāns, atkritumu apsaimniekošanas nosacījumi.
11.2. Darbu veikšanas projekts ir saistošs būvniecības darbu veicējam visā līguma izpildes periodā. Ja radusies nepieciešamība to precizēt, tad darbu veicējam ir jāsagatavo grozījumi un/vai papildinājumi, kas saskaņojami ar Pasūtītāja pārstāvi.
11.3. Ņemot vērā, ka objektā būvdarbu zonā atrodas pazemes tunelis, kurš tiek izmantots pacientu pārvadāšanai, medicīnas personāla kustībai, pārtikas piegādei starp stacionāriem 3 reizes dienā, un būvdarbu ietekmēs stacionāru ikdienas darbu, darbi, kas tiks veikti šajā zonā un darbu norises laiks atsevišķi saskaņojams ar Pasūtītāju.
11.4. Darbu organizācija pirms darbu uzsākšanas saskaņojama ar Pasūtītāju. 

